Diari Oficial de la Generalitat Valenciana


Sumari del DOGV 3674, del 26-01-2000 (2000/575)

Correcció d'errades de la informació pública del programa d'actuació integrada en l'àmbit de la unitat d'execució D del pla de reforma interior de Benimàmet.
-------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/575


Organisme emissor
:   Inmobiliaria Urbis, SA

Tipus de document
:   Correcció d'errades

Correcció d'errades de la informació pública del programa d'actuació integrada en l'àmbit de la unitat d'execució D del pla de reforma interior de Benimàmet. [2000/575]
  
S'ha observat un error en la publicació de la informació pública del programa d'actuació integrada en l'àmbit de la unitat d'execució D del pla de reforma interior de Benimàmet, on en lloc de Benimàmet es fa referència a Benimaclet, per la qual cosa es torna a publicar íntegre l'anunci.
  
La mercantil Inmobiliaria Urbis, SA, amb domicili social a València, carrer d'En Joan d'Àustria, número 38, 7, porta 11, codi postal 46010 i codi d'identificació fiscal A-28040020, ha formulat el programa d'actuació integrada en l'àmbit de la unitat d'execució D del pla de reforma interior de Benimàmet, que té aquests límits: nord, carrer del Gravador Monfort i en part amb propietats que hi donen; est: carrer de Fusters i en part amb propietats que hi donen: sud: carrer del Rector Cobos i en part amb propietats que hi donen; oest: carrer dels Gloriosos i en part amb propietats que hi donen. A aquest programa s'ha adjuntat un projecte d'urbanització.
  
Que aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.
  
Por tant, i en compliment del que s'estableix en els articles 48.1.c, en relació amb l'article 46.2, 3 i 4 i 52.1 de la llei a què es fa referència, s'estableix el termini d'informació pública d'aquest programa i els altres instruments i documents que l'acompanyen, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona interessada podrà consultar l'acta de protocol·lització del programa i els altres instruments i documents indicats a la notaria del senyor Manuel Ángel Rueda Pérez, situada al carrer de Llúria, número 28, de València, des de les 10.00 hores fins a les 13.00 hores, els dies hàbils del període d'informació pública, i en podran limitar la intervenció a examinar la documentació que se'ls exhibisca o sol·licitar i obtenir, a càrrec seu, una còpia total o parcial de l'acta de protocol·lització del programa i dels instruments i documents indicats.
  
El programa expressat, juntament amb la resta d'instruments i documents, es van dipositar a l'Ajuntament de València, on es podran consultar igualment durant un idèntic període de temps i d'horari.
  
Durant el termini expressat es podran presentar tant al·legacions com alternatives tècniques distintes de les exposades al públic a l'Ajuntament de València, així com proposicions juridicoeconòmiques per a qualsevol de les alternatives.